钦定古今图书集成/明伦汇编/氏族典/第297卷 > 《廖用贤尚友录》 > 羊敦
## 钦定古今图书集成/明伦汇编/氏族典/第297卷 > 《廖用贤尚友录》 > 羊敦

按《魏书羊敦传》：“敦字元礼，太山钜平人，梁州刺史祉
弟子也。性尚闲素，学涉书史。以父灵引死王事，除给
事中，出为本州别驾。公平正直。后为尚书左侍郎、徐
州抚军长史。永安中，转廷尉司直，不拜，拜洛阳令。后
为镇南将军、金紫光禄大夫，迁太府少卿，转卫将军、
广平太守。治有能名，奸吏跼蹐，秋毫无犯。雅性清俭”，
属岁饥馑，家馈未至，使人外寻陂泽，采藕根而食之。
兴和初卒，谥曰“贞。”